Dakel (miym.: "Dackel") to je rasa, a po prowdzie 9 ras psōw, kere charakteryzujōm sie krōtkymi nōgōma, wydużōnym tułowiym, pyskym, a tyż dość dugim, prostym ôgōnym. Farba nojczyńścij ryżobrōnotno abo czorno podhajcowano. Rozrōżńōmy rasy podug sierści (krōtko, dugo, szorstko) i wielgości (karlik, miniatura i sztandard). Kōmbinacyje tych cech dowajōm cuzamyn 9 ras. Dakle pochodzōm ze Miymec, psy ze bezma idyntycznym wyglōndym znojdziono ale bōło we Egipcie na rysunkach we świōntyni Bescheb. We Miymcach bōły uōne opisane we XIV storoczu. wysokość we kłymbie: 17 do 25 cm. ôbwōd piersiowyj klotki: karlik ôd 30 cm; miniatura do 35 cm; sztandard wiyncyj jak 40 cm i ô wadze 8 kg. przeciyntno dugość žycio - 13-14 lot. Cechy ras daklōw:. Dakel je psym na gōn. Charakter. Dakel to pies fest żywy, ôdwažny, pozorny a inteligyntny. Je fest prziwiōnzany do swojigo włościciela, zachowuje ale wrodzōno niyzoleżność. Ôd szczyniyńcia wymogo kōnsekwyncyje przi chowaniu a dobrego kōntaktu ze ôpiekunym, skuli tego co inakszyj może sie ôzwinōńć niyprzijymny, zły charakter. Linki zewnyntrzne. Mustry rasy: FCI AKC ANKC CKC KC (UK) NZKC